
ATODIAD GA36b

	MANYLEB ASESU LEFEL 5 



	Enw’r myfyriwr:
	     
	Rhif Adnabod y myfyriwr:
	

	Rhaglen:
	BA Addysg Corfforol Cynradd / BA Addysg Antur Awyr Agored

	Modwl:
	Sylfeini ar gyfer dysgu corfforol o ansawdd uchel yn yr awyr agored

	Cod y modwl:
	BMPE5005
	Cyfraniad at Asesiad Cyffredinol y Modwl (%):
	(50%) (Rhan A)

	Darlithydd:
	Miss Heddwen Davies
	Gwiriwr Mewnol:
	Dr Kate Piper

	Teitl yr Aseiniad:
	Dadansoddi pa mor effeithiol y gall y Cwricwlwm i Gymru fod wrth osod sylfeini ar gyfer llythrennedd corfforol plant gyda phwyslais ar ddull addysgeg awyr iach a chwareus.  (profiad addysgu gydag adfyfyrio ysgrifenedig) 
	Nifer o eiriau (neu’r cyfwerth):
	
Cyfwerth â 2,000 o eiriau. 

	Dyddiad cyflwyno:
	30 Ionawr, 2026, 3pm
	Dyddiad dychwelyd marciau dros dro ac adborth ysgrifenedig:
	27 Chwefror, 2026, 3pm

	Dull cyflwyno:
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd. (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  
Bydd gwaith a gyflwynir hyd at wythnos yn hwyr yn cael ei gapio ar 40% ar gyfer y cynnig cyntaf a dyfernir marc o 0% am waith ail-asesu. Dim ond os oes hawliad amgylchiadau esgusodol cymeradwy y gellir diddymu cosbau am gyflwyno'n hwyr.
Bydd gwaith a gyflwynir fwy nag wythnos yn hwyr yn cael ei ystyried fel gwaith heb ei gyflwyno ac ni chaiff ei farcio. Gellir ystyried y gwaith fel cyflwyniad i’w ail-asesu os caiff ei gynnig gan Fwrdd Arholi neu os oes hawliad amgylchiadau esgusodol cymeradwy.

	Gonestrwydd academaidd / cyfeirnodi:
	Mae gonestrwydd academaidd yn ofynnol. Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.  





	Deilliannau Dysgu’r Modwl 
(o faes llafur y modwl)

	
Ar ôl cwblhau’r modwl hwn yn llwyddiannus, dylai’r myfyrwyr allu: 
1. AD1: Gwerthuso cyfraniad damcaniaethau lluniadaeth ac ideolegau addysg y blynyddoedd cynnar i’r egwyddorion a’r athroniaeth sy’n sail i’r Cyfnod Sylfaen a/neu Dyfodol Llwyddiannus yng Nghymru. 
 
1. AD2: Arddangos gwybodaeth a dealltwriaeth feirniadol o rôl yr ystafell ddosbarth awyr agored a’r effaith y gall yr amgylchedd ei chael ar ddatblygiad echddygol synhwyraidd plant a llythrennedd corfforol fel cyfrwng ar gyfer arfer cynhwysol.  

1. AD3: Dangos dealltwriaeth feirniadol o wahanol fathau o anghenion dysgu ac amgylchiadau’n gysylltiedig â gallu plentyn i ymateb mewn gwersi Datblygiad Corfforol;

1. AD4: Adnabod a defnyddio ystod o strategaethau i alluogi pob person ifanc, waeth beth fo’u hamgylchiadau neu eu gallu, i gymryd rhan mewn gwersi Datblygiad Corfforol ystyrlon a’u mwynhau, sy’n cyfrannu at ddatblygu llythrennedd corfforol; 






	
DISGRIFIAD O’R DASG




Mae’r adfyfyrio hwn yn ddarn unigol o waith cwrs yn seiliedig ar eich profiad(au) addysgu eich hun 
Bydd cynnwys yr adfyfyrio yn benodol i’ch addysgu – eich astudiaeth achos eich hun. 

Dechrau : Tua 300 – 500 o eiriau 
1. ystyried y defnydd o Ddeallusrwydd Artiffisial (AI) ym mhroses cynllunio eich gweithgaredd (gan gyfeirio at yr Atodiad) 
2. adfyfyrio ar ansawdd yr ymatebion i’ch promtiau
3. ystyried priodoldeb cynnwys anghenion dysgu plant mewn AI

Adran Ganol:  (tua 1,000) Adfyfyrio ar effeithlonrwydd y gweithgaredd
1. Wrth adfyfyrio ar eich gweithgaredd, pa mor effeithiol oedd defnyddio chwarae fel addysgeg ar gyfer Dysgu Sylfaen? Ydy eich casgliad yn cytuno / anghytuno â damcaniaethwyr dysgu eraill sy’n gosod gwerth ar chwarae fel addysgeg effeithiol ar gyfer dysgu sylfaen?
2. Sut oedd damcaniaeth chwarae corfforol wedi gwella dysgu’r plant yn ystod eu hamser gyda chi yn yr awyr agored? 
3. Ynghyd ag (adfyfyrio ar eich profiadau addysgu) gwerthuswch rôl yr awyr agored.   A oedd unrhyw fuddion?  A gafodd eich gweithgaredd gyfle am ehangder a dyfnder?  Beth yw eich adfyfyrio personol ynghylch effeithlonrwydd addysgu plant yn yr awyr agored.  Ydy’r ymchwil yn cytuno / anghytuno gyda’ch adfyfyrio?  
4. Beth mae ideolegau addysgu yn eu credu o ran effaith bosibl chwarae pwrpasol yn yr awyr agored ar ddatblygiad corfforol a gwybyddol plant a pha mor weithredol oeddech chi’n meddwl eich bod wedi llwyddo i ymgysylltu â phlant ifanc i ddysgu mewn ffordd adeiladol. 

Trydedd adran:  (tua 400-700 o eiriau) Adfyfyrio ar yr Addysgu
1. Yn eich addysgu – a wnaethoch ymddangos ymwybyddiaeth o’r hyn a olygir wrth ddatblygu llythrennedd corfforol plant? 
2. A wnaethoch ddefnyddio dulliau dysgu ac addysgu cynhwysol?  
3. A wnaethoch addysgu’n broffesiynol / baratoi? 
4. A wnaethoch baratoi’n ddigonol fel y gellir addasu’r gweithgaredd os oes angen.  
5. Ystyriwch eich hyder wrth addysgu Maes Dysgu : Iechyd a Llesiant (2022)
6. Wrth adfyfyrio ar y profiad(au) addysgu, beth yw eich prif gyngor gorau a negeseuon

Darparwch enghreifftiau ansawdd da o ddarllen o’ch ymchwil – gall hyn ddylanwadu ar ansawdd yr adfyfyrio.  
Dylech gynnwys eich rhestr gyfeiriadau fel tystiolaeth o’r ffynonellau a ddefnyddiwyd.  

Dylai cynnwys y promtiau a ddefnyddiwyd ar gyfer creu’r gweithgaredd gyda gweithdrefn ddechrau, canol a diweddglo clir ar gyfer creu’r cynnyrch.

Defnyddio AI Cynhyrchiol mewn Asesiadau
	YMCHWIL
	Ar gyfer yr asesiad hwn, gallwch ddefnyddio Deallusrwydd Artiffisial (AI) Cynhyrchiol i’ch cefnogi wrth ymchwilio, gan gynnwys chwilio am lyfryddiaeth, defnyddio offer i grynhoi, cymharu a holi deunyddiau. 
	Gallwch ☒

Na allwch   

	STRWYTHUR
	Ar gyfer yr asesiad hwn, gallwch chi ddefnyddio AI Cynhyrchiol i’ch cefnogi wrth strwythuro eich gwaith, yn cynnwys llunio strwythur dadl drafft, dynodi adrannau a phenawdau ac ati.
	Gallwch   

 Na allwch ☒

	PRAWFDDARLLEN
	Ar gyfer yr asesiad hwn, gallwch chi ddefnyddio AI Cynhyrchiol i wirio eich testun/creadigaeth eich hun am wallau gramadegol a chystrawennol, yn cynnwys aralleirio eich gwaith eich hun o fewn safonau penodol.
	Gallwch  ☒ 

Na allwch   ☐ 

	YSGRIFENNU
	Ar gyfer yr asesiad hwn, gallwch chi ddefnyddio AI Cynhyrchiol i greu testun i’w gyflwyno.
	Gallwch  ☐ 

 Na allwch ☒

	CREADIGOL
	Ar gyfer yr asesiad hwn, gallwch chi ddefnyddio AI Cynhyrchiol i greu deunyddiau creadigol, megis delweddau.
	Gallwch 

Na allwch ☒

	RHAGLENNU
	Ar gyfer yr asesiad hwn, gallwch chi ddefnyddio AI Cynhyrchiol i greu a gwirio cod.
	Gallwch  ☐ 

Na allwch ☒ 

	DIM
	Ar gyfer yr asesiad hwn, ni chaniateir i chi ddefnyddio unrhyw fath o gymorth drwy AI Cynhyrchiol. Mae hyn yn cynnwys cymorth ymchwil, cymorth strwythuro, cymorth ysgrifennu / prawfddarllen a chymorth creadigol.
	Gallwch  ☐ 

Na allwch   ☐







Pwysig: Gweler y canllawiau AI mewn Asesiadau (2024). Os byddwch yn dewis defnyddio AI, mae angen i chi gadw cofnod o’ch rhyngweithio ag AI. “Cofiwch bob amser gadw copi o’ch drafftiau, eich nodiadau ac adnoddau eraill a ddefnyddiwyd gennych, cyn ac ar ôl defnyddio offer AI. Os oes amheuaeth o ddefnyddio offer AI y tu hwnt i’r hyn a bennwyd ar gyfer yr aseiniad penodol, gofynnir i chi ddarparu drafftiau blaenorol a nodiadau.” PCYDDS, 2024, tt5)	

Sut i Gydnabod eich bod yn defnyddio AI.
Mae gan y brifysgol dudalen ddefnyddiol gyda chanllawiau ar bob agwedd ar AI.  Gallwch ddod o hyd i’r dudalen hon drwy’r Hwb: 
Canllawiau AI » Hwb
Ar ôl i chi ddeall ble mae gennych hawl i ddefnyddio AI mewn aseiniadau penodol (ymchwil, strwythur, prawfddarllen ac ati), mae’r wybodaeth isod yn rhoi canllawiau ar sut i gydnabod eich defnydd o AI mewn unrhyw asesiad Chwaraeon a Byw’n Iach.  
PWYSIG:  Mae angen i chi gadw drafftiau o’ch gwaith, gan gynnwys nodiadau sy’n dangos cyn ac ar ôl defnyddio offer AI.  Yn ogystal, bydd angen i chi gadw eich promtiau a’ch cwestiynau a ddefnyddiwyd ar gyfer offer AI.  Bydd yr holl wybodaeth hon yn ofynnol os gofynnir i chi gwblhau cyfweliad Viva fel rhan o’r broses farcio asesu.  
Defnyddiwch UN o’r datganiadau cydnabod AI yn eich asesiad a chynnwys pob defnydd o AI lle y bo’n briodol a lle y caniateir. 
Gellir gosod y datganiad naill ai ar ddiwedd eich gwaith neu ar y diwedd (Word/PDF ac ati – yn y ddogfen; PowerPoint – sleid; cyfweliadau academaidd – o fewn y ddogfen rhestr gyfeiriadau 
1. Datganiad Cydnabod AI:  
Rwy’n cadarnhau nad ydw i wedi defnyddio unrhyw offer AI wrth ymchwilio a chreu'r aseiniad hwn. Rwy’n cadarnhau nad ydw i wedi cyflwyno unrhyw ddeunydd a gynhyrchwyd gan AI fel fy ngwaith fy hun. Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill a ddefnyddiais, y gellir gofyn i mi eu darparu fel tystiolaeth.
 
2. Datganiad Cydnabod AI: 
Rwy’n cydnabod defnyddio’r offer AI a rhestrir isod.  Rwy’n cadarnhau nad ydw i wedi cyflwyno unrhyw destun a gynhyrchwyd gan AI fel fy ngwaith fy hun. Rwy’n cadarnhau bod gennyf gopïau o’m drafftiau, fy nodiadau, ac unrhyw adnoddau eraill a ddefnyddiais cyn ac ar ôl defnyddio offer AI , y gellir gofyn i mi eu darparu fel tystiolaeth.
	Offeryn Ai (gydag url) 
	Dyddiad a ddefnyddiwyd 
	Pam ddefnyddioch chi’r offeryn hwn
	Enghraifft o bromtiau

	https://www.grammarly.com 
	10/02/2024
	Gwirio fy ngwaith
	Gwiriwch y testun canlynol o ran darllenadwyedd, gramadeg a chystrawen.

	https://chatgtp.com/
	13/04/2024
	Cymorth gyda strwythur a chyflwyniad
	Allwch chi fy nghynghori ar sut i gyflwyno cyflwyniad PowerPoint ar gyfer astudiaeth ymchwil? 

	 
	 
	 
	 

	 
	 
	 
	 

	 
	 
	 
	









	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau gosod ac sy’n canolbwyntio arni/arnynt.    Dylech ddarparu tystiolaeth eich bod wedi defnyddio ystod briodol o ffynonellau, a allai fod yn academaidd, llywodraethol a diwydiannol; gallai’r ffynonellau hyn gynnwys erthyglau cyfnodolion, gwerslyfrau, erthyglau newyddion cyfredol, dogfennau sefydliadol, a gwefannau.  Dylech ystyried hygrededd eich ffynonellau; fel arfer mae cyfnodolion academaidd yn ffynonellau hygred iawn tra bydd angen ystyried/dethol gwefannau’n ofalus iawn a’u defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd ddiwethaf, er y gall darnau arloesol/pwysig o waith yn y maes fod yn hŷn.  Rhaid i chi ddarparu tystiolaeth o’ch ymchwil/darllen eich hun drwy gydol eich gwaith, gan ddefnyddio system gyfeirnodi addas, gan gynnwys dyfyniadau ym mhrif destun eich gwaith a rhestr gyfeirnodi ar ddiwedd eich gwaith. 

Canllaw penodol i’r asesiad hwn: 
Dylech ddarllen yn eang ac ystyried safbwyntiau gwahanol ar werth addysgu plant ifanc yn yr awyr agored.  Er mwyn cefnogi gyda’r agwedd hon, defnyddiwch ddarlleniadau o’r llyfryddiaeth hanfodol a argymhellir mewn darlithoedd ac o Moodle.   Tynnwch sylw at bwyntiau allweddol (osgoi adrodd yr hyn sydd wedi’i ddarllen yn unig), nodi safbwyntiau gwahanol a chymhwyso’r rhain i’ch trafodaethau a’ch dadleuon (gweler Sgiliau Gwybyddol a Deallusol isod).   Gallai ddogfennaeth a chyhoeddiadau Llywodraeth Cymru a/neu Estyn mewn perthynas â dysgu yn yr awyr agored fod yn ddefnyddiol hefyd.  Datblygwch sgiliau cyfeirnodi proffesiynol yn gywir - defnyddiwch Lawlyfr Cyfeirnodi Harvard fel canllaw.  


2. Sgiliau Gwybodaeth a Dealltwriaeth
Ar lefel 5, dylech allu dangos: gwybodaeth gadarn a dealltwriaeth feirniadol o gysyniadau ac egwyddorion sefydledig y maes pwnc a'r ffordd y mae'r egwyddorion hynny wedi datblygu; gwybodaeth am y prif ddulliau ymholi yn y ddisgyblaeth.  Mae gwybodaeth yn ymwneud â’r ffeithiau, yr wybodaeth a’r sgiliau rydych wedi’u caffael trwy’r hyn rydych wedi’i ddysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod angen i chi ddewis a chynnwys yn eich gwaith y cysyniadau, y technegau, y modelau, y damcaniaethau, ac ati, sy’n briodol i’r dasg/tasgau gosod.  Dylech allu esbonio’r theorïau, y cysyniadau, ac ati yn ystyrlon i ddangos eich dealltwriaeth.  Hefyd bydd eich marc/gradd yn amodol ar i ba raddau rydych yn arddangos eich gwybodaeth a’ch dealltwriaeth. 

Canllaw penodol i’r asesiad hwn: 
Bydd angen i chi ddangos dealltwriaeth o agweddau allweddol ar wahanol ddylanwadau byd-eang dros Ddysgu Sylfaenol (Cwricwlwm i Gymru 2022). Mae angen dangos dealltwriaeth briodol o rôl yr ystafell ddosbarth awyr agored a’r effaith y gall yr amgylchedd ei gael ar ddatblygiad echddygol synhwyraidd plant a llythrennedd corfforol fel cyfrwng ar gyfer arfer cynhwysol.   Dangoswch wybodaeth am y rheiny sydd wedi cyfrannu at faes llythrennedd corfforol a dysgu yn yr awyr agored  er mwyn ysbrydoli a chyfoethogi’r addysgu mewn Ysgolion Cynradd yng Nghymru.  


3. Sgiliau Gwybyddol a Deallusol
Dylech allu dadansoddi gwybodaeth yn feirniadol, a chynnig atebion i broblemau sy'n deillio o'r dadansoddiad hwnnw, gan gynnwys gwerthusiad beirniadol o briodoldeb gwahanol ddulliau o ddatrys problemau. Rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a synthesis.  Er enghraifft, archwilio a thorri gwybodaeth yn elfennau, gwneud casgliadau, casglu, cymharu a chyferbynnu gwybodaeth.  Golyga hyn i chi beidio â disgrifio yn unig ! Yn hytrach, mae’n rhaid i chi gyfiawnhau: Pam? Sut? Pryd? Pwy? Ble? Ar ba gost? Rhaid i chi bob amser ddarparu cyfiawnhad/tystiolaeth ar gyfer eich dadleuon a’ch barn.  Mae darparu tystiolaeth eich bod wedi adfyfyrio ar syniadau pobl eraill yn y maes pwnc yn hanfodol os ydych am gyflwyno dadl resymegol a gwybodus yn eich gwaith.  Ar ben hynny, dylech ddarparu tystiolaeth eich bod yn gallu creu barn gadarn a dadleuon argyhoeddiadol gan ddefnyddio data a chysyniadau, gyda dealltwriaeth o derfynau gwybodaeth, a sut mae hyn yn dylanwadu ar ddadansoddiadau a dehongliadau. Mae angen casgliadau cadarn, dilys a rhaid eu deillio o gynnwys eich gwaith.    Pan fo’n berthnasol, gellir cynnig atebion ac argymhellion amgen.

Canllaw penodol i’r asesiad hwn: 
Dylech ddangos y gallwch ystyried gwahanol safbwyntiau/damcaniaethau/dadleuon ynghylch Dysgu Sylfaen yn yr awyr agored a thrafod ei werth a'i bwrpas yn feirniadol.  Bydd angen i chi ddangos eich bod yn ymwybodol o’r dadleuon a allai fodoli ynghylch addysgu’r Cwricwlwm Dysgu Sylfaen yn yr awyr agored a sut y mae hyn yn ymwneud â Llythrennedd Corfforol plant yn yr ysgol gynradd.  Yn ogystal, dylech sicrhau eich bod yn cyfiawnhau rhai penderfyniadau a wnaed yn eich adfyfyrio ac yn darparu dadleuon gwybodus yn eich gwaith.   Byddai’n dda cyferbynnu barnau ac ategu hynny ymhellach gydag ymchwil er mwyn gallu gwneud dyfarniadau da a synhwyrol a datganiadau terfynol cadarn.   Beth yw oblygiadau sicrhau lefelau da o lythrennedd corfforol mewn plant ifanc?  Gwerthuswch yr adfyfyrio’n feirniadol gan ddangos ymwybyddiaeth o’i gyfyngiadau wrth ei gymhwyso mewn gweithgareddau dysgu yn yr ysgol.


4. Sgiliau Ymarferol
Ar lefel 5, dylech allu defnyddio ystod o dechnegau sefydledig yn y ddisgyblaeth, a chymhwyso cysyniadau ac egwyddorion gwaelodol y tu allan i’r cyd-destun lle y’u hastudiwyd yn gyntaf, gan gynnwys cymhwyso’r egwyddorion hynny mewn cyd-destun cyflogaeth pan fo’n briodol. Dylech allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu ddamcaniaethau i asesu sefyllfaoedd presennol yn y cyd-destun hwnnw, efallai er mwyn llunio cynlluniau neu atebion i ddatrys problemau, neu i greu arteffactau, rhai ohonynt yn greadigol.   Mae’n debygol y bydd hyn yn cynnwys, er enghraifft, ddefnyddio arteffactau, enghreifftiau ac achosion o’r byd go iawn, defnyddio model mewn sefydliad a/neu feincnodi un ddamcaniaeth neu sefydliad o’u cymharu ag eraill ar sail meini prawf a nodwyd.  Dylech ddangos ymwybyddiaeth o gyfyngiadau cysyniadau a damcaniaethau pan gaiff eu cymhwyso mewn cyd-destunau penodol. 

Canllaw penodol i’r asesiad hwn: 
Cyflwyno gweithgaredd corfforol cynhwysol ac ysgogol yn yr awyr agored.  Drwy wneud hynny, dangoswch wybodaeth dda o ddatblygiad echddygol synhwyraidd plant ifanc a llythrennedd drwy gynnwys gwahanol nodweddion defnyddiol a geir yn y lleoliad awyr agored naturiol.  Byddai arwain y plant i ddysgu mewn ffordd adeiladol yn ddelfrydol.  Dylai’r cynllun / pennod addysgu anelu at ddarparu rhai gweithgareddau ymarferol lle byddai’r agweddau hyn yn cael eu hyrwyddo.  


5. Sgiliau Trosglwyddadwy am Oes ac Arfer Proffesiynol 
Rhaid i’ch gwaith roi tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am arfer peth cyfrifoldeb personol a gwneud penderfyniadau.   Mae hyn yn cynnwys dangos: datblygiad proffesiynol i symud sgiliau presennol yn eu blaen a chaffael cymwyseddau newydd a fydd yn eich galluogi i gymryd cyfrifoldeb sylweddol mewn sefydliadau; y gallwch gychwyn tasgau a gweithdrefnau a’u cwblhau, boed yn unigol a/neu ar y cyd; y gallwch ddefnyddio cyfryngau priodol i gyfathrebu gwybodaeth, dadleuon a dadansoddiadau mewn amrywiaeth o ffurfiau yn effeithiol i gynulleidfa arbenigol a di-arbenigol; rhuglder mynegiant; eglurder ac effeithiolrwydd wrth gyflwyno a threfnu.  Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.

Canllaw penodol i’r asesiad hwn: 
Dylech ddangos eich bod chi’n gyfrifol ac yn mynychu cyfleoedd addysgu mewn amrywiaeth o leoliadau ysgol.  Dylech fod yn broffesiynol o ran ymddangosiad ac agwedd y profiad drwy fod ar amser a bod yn barod.  O fewn yr adfyfyrio, rydych yn gallu cyflwyno eich pwyntiau a’ch meddyliau eich hun mewn aseiniad ysgrifenedig cydlynol a chlir, sydd wedi’i gyflwyno a’i ysgrifennu’n dda.  Dylech sicrhau bod eich gwaith yn gywir yn ramadegol, gyda defnydd proffesiynol, manwl a chywir o iaith. Dylai unrhyw atodiadau a ddarperir fod yn berthnasol a dylent gefnogi pwyntiau a wneir yn yr aseiniad. 







	
     FFURFLEN ADBORTH MYFYRWYR



Noda’r adran hon y graddau y mae’r meini prawf asesu yn cael eu harddangos gennych chi, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

	Meini Prawf Asesu Generig 
	Marciau sydd ar gael
	Marciau 
a ddyfarnwyd

	1. Sgiliau Ymgysylltu â Llenyddiaeth
.
	20
	

	





	
	

	
	
	

	2. Sgiliau Gwybodaeth a Dealltwriaeth

	20
	

	





	
	

	
	
	

	3. Sgiliau Gwybyddol a Deallusol

	20
	

	





	
	

	
	
	

	4. Sgiliau Cymhwyso Ymarferol

	20
	

	





	
	

	
	
	

	5. Sgiliau Trosglwyddadwy am Oes ac Arfer Proffesiynol

	20
	

	



	
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modwl a rhoi arweiniad yn unig, nes y cânt eu cadarnhau. )
	Cosbau Cyflwyno’n Hwyr (ticiwch os yw’n berthnasol)
	%

	
	Hyd at wythnos yn hwyr (uchafswm o 40%)
	
	

	
	Dros wythnos yn hwyr (0%)
	
	







	Meini Prawf Asesu Generig



	Lefel 5

	Yn unol â’r Framework for Higher Education Qualifications, ar ddiwedd Lefel 5 disgwylir y bydd myfyrwyr wedi datblygu gwybodaeth gadarn a dealltwriaeth feirniadol o’r cysyniadau a’r egwyddorion sefydledig yn eu maes astudiaeth, ac o’r modd y datblygwyd yr egwyddorion hynny.  Byddant wedi dysgu i gymhwyso cysyniadau ac egwyddorion gwaelodol y tu allan i’r cyd-destun lle y’u hastudiwyd yn gyntaf , gan gynnwys, pan fo’n briodol, cymhwyso’r egwyddorion hynny mewn cyd-destun gwaith. Bydd ganddynt wybodaeth am y prif ddulliau ymholi yn y pwnc/pynciau sy’n berthnasol i’r dyfarniad a enwir, a’r gallu i werthuso’n feirniadol briodoldeb y gwahanol ddulliau o ddatrys problemau. Bydd ganddynt ddealltwriaeth o'r cyfyngiadau ar eu gwybodaeth, a’r modd y mae hyn yn dylanwadu ar eu dadansoddiadau a’u dehongliadau.  Byddant yn gallu defnyddio ystod o dechnegau sefydledig i gychwyn ac ymgymryd â dadansoddi beirniadol o wybodaeth, a chynnig atebion i broblemau sy’n deillio o’r dadansoddiad hwnnw.  Byddant yn gallu cyfleu gwybodaeth, dadleuon a dadansoddiad yn effeithiol ar amrywiaeth o ffurfiau i gynulleidfaoedd arbenigol ac anarbenigol a defnyddio technegau allweddol y ddisgyblaeth yn effeithiol.  Byddant yn gallu ymgymryd â hyfforddiant pellach, datblygu sgiliau presennol a chaffael cymwysiadau newydd a fydd yn eu galluogi i ymgymryd â chyfrifoldeb sylweddol mewn sefydliadau.   Bydd ganddynt y rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am ymarfer peth cyfrifoldeb personol a gwneud penderfyniadau.



	Lefel 5
	METHU
	METHU FFINIOL
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	ARDDERCHOG
(1af / Rhagoriaeth)
	EITHRIADOL
(1af / Rhagoriaeth)

	Categori
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltiad â llenyddiaeth (gan gynnwys darllen, cyfeirnodi,
arferion academaidd a
gonestrwydd academaidd) 
	Tystiolaeth gyfyngedig o ddarllen a/neu ddibyniaeth ar ffynonellau amhriodol.
Barn a chanfyddiadau yn bennaf heb eu cefnogi ac yn anawdurdodol. 
Defnyddio confensiynau cyfeirio’n anghyson neu’n absennol i raddau helaeth. 
	Ymgysylltiad gwael â darllen hanfodol.  Dim tystiolaeth o ddarllen ehangach. Dibynnu ar ffynonellau amhriodol, a/neu ddefnyddio ffynonellau diwahaniaethol.   Yn ddibynnol iawn ar wybodaeth a gafwyd drwy gyswllt â’r dosbarth. Defnydd anghyson a gwan o gyfeirnodi.
	Ymgysylltu ag ystod gyfyngedig o ffynonellau perthnasol a chredadwy ar y cyfan. Rhai hebgoriadau a mân wallau.
Confensiynau cyfeirnodi yn amlwg er nad ydynt yn cael eu cymhwyso’n gywir neu’n gyson. 
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol. Rhywfaint o or-ddibyniaeth ar destunau. Gall cyfeirnodau ddangos anghywirdebau mân neu anghysondebau. 
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol.
Detholiad  o ffynonellau perthnasol a chredadwy.  Defnydd da o gyfeirnodi, â fawr ddim/dim anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy. Yn cymhwyso cyfeirnodi’n gyson gywir. 
	Ymgysylltu eithriadol ag ystod helaeth o lenyddiaeth berthnasol a chredadwy. Sgiliau cyfeirnodi lefel uchel wedi’u cymhwyso’n gyson.

	Gwybodaeth a Dealltwriaeth (Gwybodaeth gadarn a dealltwriaeth feirniadol o’r cysyniadau a’r egwyddorion sefydledig yn eu maes astudiaeth; gwybodaeth am y prif ddulliau ymholi yn y ddisgyblaeth.) 
	Bylchau mawr yn yr wybodaeth gyda dealltwriaeth anfoddhaol, anfeirniadol o’r deunydd pwnc. Llawer o wybodaeth amherthnasol   Anghywirdebau sylweddol.  Dealltwriaeth sylweddol ddiffygiol o'r prif ddulliau ymchwilio yn y ddisgyblaeth.
	Gwybodaeth ddarniog, gyda dealltwriaeth feirniadol arwynebol yn unig. Rhai anghywirdebau sylweddol a/neu ddeunydd amherthnasol.   Dealltwriaeth anghyflawn neu rannol ddiffygiol o’r prif ddulliau ymholi yn y ddisgyblaeth.
	Gwybodaeth a dealltwriaeth feirniadol gyfyngedig ond digonol o’r cysyniadau a’r egwyddorion sefydledig yn y maes pwnc, gydag ychydig o fylchau yn y dewis o ddeunydd. Dealltwriaeth feirniadol gyfyng o’r prif ddulliau ymholi. 
	Mae’r wybodaeth yn weddol fanwl a chywir. Dealltwriaeth feirniadol dda o’r cysyniadau a’r egwyddorion sefydledig a’r prif ddulliau ymholi, gyda mân fylchau yn y dewis o ddeunydd.
	Mae’r wybodaeth yn weddol helaeth.  Arddengys ddealltwriaeth feirniadol gymwys iawn o gysyniadau ac egwyddorion sefydledig y pwnc a’r prif ddulliau ymholi.  Gwybodaeth eang a manwl.
	Gwybodaeth fanwl, ragorol a dealltwriaeth feirniadol iawn o gysyniadau ac egwyddorion sefydledig y pwnc a’r prif ddulliau ymholi. 
	Gwybodaeth eithriadol o fanwl, a dealltwriaeth feirniadol ragorol o gysyniadau ac egwyddorion sefydledig y pwnc a’r prif ddulliau ymholi. Gall fynd y tu hwnt i theorïau sefydledig.

	Sgiliau Gwybyddol a Deallusol 
(Gwerthuso a dadansoddi cysyniadau ac egwyddorion mewn modd beirniadol; dadl a barn; y cyfyngiadau ar eu gwybodaeth, a’r modd y mae hyn yn dylanwadu ar eu dadansoddiadau a’u dehongliadau.) 
	Gwaith gyfan gwbl disgrifiadol neu bron yn gyfan gwbl disgrifiadol.  Fawr ddim neu ddim gwerthuso a dadansoddi cysyniadau ac egwyddorion mewn modd beirniadol.
Wedi methu datblygu dadleuon, gan arwain at farn afresymegol neu annilys. Cyffredinoliaethau neu farn ddi-sail wedi’u gwneud heb ddefnyddio unrhyw dystiolaeth gredadwy. 

	Gwaith disgrifiadol ar y cyfan, gyda defnydd arwynebol o werthuso a dadansoddi cysyniadau ac egwyddorion mewn modd beirniadol. Datblygiad gwan o ddadleuon a dyfarniadau.  Derbynnir yr wybodaeth yn anfeirniadol, yn defnyddio datganiadau cyffredinol gyda thystiolaeth brin a barn ddi-sail.  Syniadau weithiau’n afresymegol ac yn gwrthddweud ei gilydd.
	Ymgais cyfyngedig at werthuso a dadansoddi cysyniadau ac egwyddorion mewn modd beirniadol, gan dueddi tuag at ddisgrifio.
Rhywfaint o dystiolaeth i gefnogi dadleuon a dyfarniadau ond gall y rhain fod wedi’u tan-ddatblygu, gydag ychydig o anghysondeb / camddehongliad neu fethiant i gydnabod terfynau gwybodaeth yn llawn. 


	Fawr ddim neu ddim gwerthuso a dadansoddi cysyniadau ac egwyddorion mewn modd beirniadol. 
Ymwybyddiaeth gynyddol o’r cyfyngiadau ar eu gwybodaeth a’u gallu i ddefnyddio tystiolaeth i gefnogi’r ddadl er gyda thuedd i daeru / datgan barn yn hytrach na dadlau ar sail rheswm a thystiolaeth.
Dadleuon dilys a barn resymegol yn bennaf.  
	Gwerthuso a dadansoddiad beirniadol cadarn o gysyniadau.  Yn ddethol o ran ystod y dystiolaeth a ddefnyddir ac yn cyfuno yn hytrach na disgrifio. Y gallu i ddyfeisio dadleuon sy’n dangos ymwybyddiaeth o safbwyntiau gwahanol, a ddefnyddio tystiolaeth mewn modd argyhoeddiadol i gefnogi barn briodol a dilys. 
	Gwerthuso a dadansoddi cysyniadau ac egwyddorion mewn modd beirniadol, rhagorol gan arwain at ddadleuon a barn rhesymegol a rhesymedig ar sail tystiolaeth. Cydnabyddiaeth eglur o safbwyntiau eraill ac ymwybyddiaeth gref o'r cyfyngiadau ar eu gwybodaeth.
Y gallu i feddwl yn annibynnol ac i ‘weld y tu hwnt i’r cwestiwn', gan awgrymu rhywfaint o afael ar y maes a’r cysyniadau ehangach.
	 Defnyddio tystiolaeth eithriadol o dda i gysylltu syniadau, a chefnogi dadleuon a dyfarniadau rhesymegol a pherswadiol iawn. Tystiolaeth o feddwl annibynnol a'r gallu i 'weld y tu hwnt i'r cwestiwn', sy'n awgrymu dealltwriaeth glir o'r maes ehangach a chysyniadau ehangach. Cydnabyddiaeth ganfyddiadol o derfynau eu gwybodaeth, a sut mae hyn yn dylanwadu ar eu dadansoddiadau a'u dehongliadau.

	Sgiliau ymarferol
(Cymhwyso cysyniadau ac egwyddorion sylfaenol yn ehangach y tu allan i'r cyd-destun lle cawsant eu hastudio gyntaf; defnyddio ystod o dechnegau sefydledig; cynnig atebion i broblemau sy'n deillio o ddadansoddi.)
	Defnydd cyfyngedig neu ddim o ddulliau, deunyddiau, offer a / neu dechnegau sefydledig.
Ychydig neu ddim gwerthfawrogiad o gyd-destun y cais.
Dealltwriaeth gyfyngedig o gymhwyso theori i arfer neu o wneud cysylltiadau priodol rhwng y ddau.
Sgiliau datrys problemau gwan iawn y tu allan i'r cyd-destun y cawsant eu hastudio gyntaf. 
	Cymhwysiad sylfaenol o ddulliau, deunyddiau, offer a/neu dechnegau sefydledig ond heb ystyriaeth a chymhwysedd. Gwerthfawrogiad diffygiol o gyd-destun y cais.
Dealltwriaeth wan o gymhwyso theori i ymarfer, gyda dim ond tystiolaeth achlysurol o wneud cysylltiadau priodol rhwng y ddau. Sgiliau datrys problemau gwan y tu allan i'r cyd-destun lle cawsant eu hastudio gyntaf. 


	Ymwybyddiaeth ddigonol a chymhwysiad priodol o ddulliau, deunyddiau, offer a/neu dechnegau sefydledig.
Gwerthfawrogiad sylfaenol o gyd-destun y cais. Gwybodaeth a dealltwriaeth ddamcaniaethol a gymhwysir yn ymarferol, ond nid bob amser yn gwneud cysylltiadau rhesymegol rhwng y ddau.
Yn gallu nodi problemau a chynnig atebion sylfaenol y tu allan i'r cyd-destun y cawsant eu hastudio gyntaf. 
	Cymhwysiad da a phriodol o ddulliau, deunyddiau, offer a/neu dechnegau sefydledig.
Gwerthfawrogiad clir o gyd-destun y cais. Cymhwysiad theori i ymarfer yn bennaf, yn gyson, yn gywir ac yn rhesymegol, gan wneud cysylltiadau priodol rhwng y ddau.
Yn gallu nodi problemau a chynnig atebion priodol y tu allan i'r cyd-destun lle cawsant eu hastudio gyntaf.
	Cymhwysiad da iawn o ystod o ddulliau, deunyddiau, offer a / neu dechnegau sefydledig.
Ystyriaeth dda iawn o gyd-destun y cais, gyda mewnwelediadau canfyddiadol. Cymhwyso theori yn gyson, cywir a rhesymegol i arfer, gan wneud cysylltiadau priodol rhwng y ddau. Yn gallu nodi problemau a chynnig atebion priodol y tu allan i'r cyd-destun y cawsant eu hastudio gyntaf.
Tystiolaeth o rywfaint o greadigrwydd. 
	Cymhwysiad uwch o ystod o ddulliau, deunyddiau, offer a / neu dechnegau sefydledig.
Mae cyd-destun y cais wedi'i ystyried yn dda, ac yn graff.
Cymhwysiad cyson, cywir a rhesymegol o theori i arfer, gan wneud cysylltiadau datblygedig rhwng y ddau. Yn gallu nodi problemau a chynnig atebion rhagorol, creadigol y tu allan i'r cyd-destun lle cawsant eu hastudio gyntaf. 
	Lefelau eithriadol o sgiliau cymhwyso gan ddefnyddio dulliau, deunyddiau, offer a/neu dechnegau sefydledig.  Cyson, cywir a rhesymegol cymhwyso theori i arfer, gan wneud cysylltiadau datblygedig iawn rhwng y ddau. Yn gallu nodi problemau arferol ac nad ydynt yn arferol a chynnig atebion eithaf soffistigedig, creadigol y tu allan i'r cyd-destun lle cawsant eu hastudio gyntaf. 

	Sgiliau trosglwyddadwy ar gyfer oes ac ymarfer proffesiynol
(Cyfathrebu'n effeithiol mewn amrywiaeth o ffurfiau
i gynulleidfaoedd arbenigol ac anarbenigol;  y rhinweddau a'r sgiliau trosglwyddadwy sy'n angenrheidiol ar gyfer cyflogaeth sy'n gofyn am arfer cyfrifoldeb personol a gwneud penderfyniadau.)
	Mae cyfrwng cyfathrebu yn amhriodol neu'n anghywir.
Mae gwaith wedi'i strwythuro'n wael, nid yw’n drefnus a/neu wedi'i fynegi'n ddryslyd. Defnydd gwan iawn o iaith a/neu arddull amhriodol iawn. Methu â gweithio'n effeithiol fel rhan o grŵp. Ychydig neu ddim tystiolaeth o'r sgiliau ar gyfer cyflogaeth sy'n gofyn am ymarfer cyfrifoldeb personol a gwneud penderfyniadau.


	Mae'r cyfrwng cyfathrebu wedi'i gynllunio'n wael a/neu ddim yn addas ar gyfer y gynulleidfa. 
Mae’r gwaith yn cael ei gyflwyno'n wael mewn ffordd anghyson. Mae'n llac, ac ar adegau yn anghyson, wedi'i strwythuro, gyda gwybodaeth a syniadau yn aml wedi'u mynegi'n wael. Defnydd gwan o iaith a/neu arddull amhriodol. Ymagwedd ddiffygiol at waith grŵp, gan gyflawni rhwymedigaethau rhannol yn unig i eraill. Tystiolaeth gyfyngedig o'r sgiliau ar gyfer cyflogaeth sy'n gofyn am ymarfer cyfrifoldeb personol a gwneud penderfyniadau.
	Yn gallu cyfathrebu mewn cyfrwng addas i'r gynulleidfa ond gyda rhywfaint o le i wella. 
Cyflwyniad a strwythur trefnus yn bennaf lle mae syniadau / cysyniadau perthnasol yn cael eu mynegi'n rhesymol. Efallai y bydd gwaith yn brin o gydlyniad mewn mannau. Gall weithio fel rhan o grŵp, gan gyflawni'r rhan fwyaf o rwymedigaethau i eraill ond efallai gyda chyfranogiad cyfyngedig mewn gweithgareddau grŵp.
Yn dangos y sgiliau sylfaenol ar gyfer cyflogaeth sy'n gofyn am ymarfer cyfrifoldeb personol a gwneud penderfyniadau, gyda rhai meysydd o fân wendidau.
	Yn gallu cyfathrebu'n effeithiol mewn cyfrwng addas i'r gynulleidfa, ond gall fod â mân wallau.
Gwaith cydlynol, trefnus yn bennaf, mewn strwythur addas ac yn cael ei fynegi'n glir ar y cyfan. Gall weithio'n effeithiol yn annibynnol a / neu fel rhan o dîm, gyda chyfraniad clir at weithgareddau grŵp. 
Arddangos y sgiliau ar gyfer cyflogaeth sy'n gofyn am ymarfer cyfrifoldeb personol a gwneud penderfyniadau, gyda rhai meysydd cryfder a rhai o fân wendidau.
	Yn gallu cyfathrebu'n dda, yn hyderus ac yn gyson mewn cyfrwng addas i'r gynulleidfa.
Mae'r gwaith yn gydlynol, yn rhugl, wedi'i strwythuro ac wedi'i drefnu. Gall weithio'n dda iawn yn annibynnol a/neu fel rhan o dîm, gyda chyfraniad da iawn i weithgareddau grŵp. 
Arddangos sgiliau da iawn ar gyfer cyflogaeth sy'n gofyn am ymarfer cyfrifoldeb personol a gwneud penderfyniadau, gyda dim ond achlysurol mân wendidau.
	Yn gallu cyfathrebu'n broffesiynol, yn hyderus ac yn gyson mewn cyfrwng addas i'r gynulleidfa.
Mae'r gwaith yn gydlynol, yn rhugl iawn ac yn cael ei gyflwyno'n fedrus. Yn gallu gweithio'n annibynnol gyda menter. Lle bo'n berthnasol, gall weithio'n broffesiynol o fewn tîm, gan ddangos sgiliau arwain fel y bo'n briodol, a bodloni rhwymedigaethau. Arddangos sgiliau rhagorol ar gyfer cyflogaeth sy'n gofyn am ymarfer cyfrifoldeb personol a gwneud penderfyniadau ac awydd am ddatblygiad pellach.

	Yn gallu cyfathrebu â lefel eithriadol o uchel o broffesiynoldeb, sy'n addas iawn i'r gynulleidfa. 
Mae'r gwaith yn eithriadol o gydlynol, yn rhugl iawn ac yn cael ei gyflwyno'n broffesiynol. Gall weithio'n eithriadol o dda o fewn tîm, gan ddangos sgiliau arweinyddiaeth. Arddangos sgiliau eithriadol ar gyfer cyflogaeth sy'n gofyn am ymarfer cyfrifoldeb personol a gwneud penderfyniadau ac awydd am ddatblygiad pellach.




MAE’R DDOGFEN HON AR GAEL YN SAESNEG HEFYD.

